open-index/open-wikipedia-markdown huggingface dataset:
გრიუნენდალი

**გრიუნენდალი** () — ძაღლის ჯიში, რომელიც გამოყვანილია ბელგიაში XIX საუკუნეში.

XIX საუკუნის ბოლოს ბელგიაში გამძაფრდა ინტერესი ადგილობრივი ნაგაზების მიმართ და ჯიშების სტაბილიზაციის დასაჩქარებლად დადგინდა სტანდარტები. თავდაპირველად ბელგიაში აღიარეს რვა სტანდარტი, მათ შორის, გრიუნენდალი — ჯიში, რომელიც მიიღო ბრიუსელის მახლობლად მდებარე გრიუნენდალის დასახლებაში მდებარე კაფეს პატრონმა ნიკოლას როზმა. ბელგიური ნაგაზების კლასიფიკაცია ადვილი არ არის, იმიტომ რომ ნაციონალურმა კინოლოგიურმა კლუბებმა ვერაფრით მიაღწიეს შეთანხმებას მათი დასახელებების შესახებ. ბელგიის ვეტერინარული სკოლის პროფესორმა ადოლფ როილმა ჩაატარა ბელგიაში არსებული ყველა ნაგაზის კვლევა და დღესდღეობით ნაციონალურ მასშტაბებში აღიარებული ოთხი სხვადასხვა ჯიში. ბევრ ქვეყანაში კი მათ განიხილავენ, როგორც ერთ ჯიშს — ბელგიური ნაგაზის ნაირსხვაობებს. შეერთებულ შტატებში გრიუნენდალი ბელგიურ ნაგაზად ითვლება, მაშინ როდესაც მალინუა და ტერვიურენი ცალკე ჯიშებად მიიჩნევა, ხოლო ლაკენუა საერთოდ აღიარებული არ არის.

ყველა ამ ძაღლს აქვს ხასიათის მკვეთრად გამოხატული ინდივიდუალური თვისებები და ერთმანეთისგან განსხვავებული წვრთნა სჭირდებათ. გრიუნენდალს აქვს წაწვეტებული, სამკუთხა, უხეში, სწორი ყურები, გრძელი დრუნჩი, გრძელი ბალნით დაფარული საშუალო ზომის კუდი. გრძელი, გლუვი ბალანი განსაკუთრებით ხშირია მხრებზე, კისერზე და მკერდზე. პატარა თვალებს ყურადღებიანი გამოხედვა ახასიათებთ. გრიუნენდალი კარგად ეგუება ქალაქის პირობებში ცხოვრებას, ადვილად იწვრთნება, კარგი მოდარაჯეა, ბალანს განსაკუთრებული მოვლა სჭირდება.

## რესურსები ინტერნეტში
* გრიუნენდალი  

კატეგორია:მეცხვარე და მოდარაჯე ძაღლები
კატეგორია:ბელგიური წარმოშობის ძაღლის ჯიშები
მოლინუა

**მოლინუა** () — ძაღლის ჯიში, რომელიც გამოყვანილია ბელგიაში XIX საუკუნეში.

მოლინუა იყო პირველი ბელგიური ნაგაზი, რომელიც გადაარჩინეს ჯიშის გასამრავლებლად და ამ ჯიშის სხვა ძაღლების შეფასებისთვის ეტალონად იქცა. ჯიშმა სახელი მიიღო მოლინის ოლქის მიხედვით, სადაც ეს სახეობა ყველაზე მრავლად იყო გავრცელებული. აღნაგობით მოლინუა უფრო ახლოსაა გერმანულ ნაგაზთან, ვიდრე ბელგიურთან. მოლინუას ბალანი ჰგავს გლუვბალნიანი ჰოლანდიური ნაგაზისას, მაგრამ ტემპერამენტით ეს ძაღლი, უფრო ლაკენუას ჰგავს. ეს არის აქტიური, მუდამ მზადყოფნაში მყოფი, მოდარაჯის და დამცველის ინსტინქტის მქონე ცხოველი. მოლინუა ოდნავ უფრო პოპულარულია, ვიდრე ლაკენუა, თუმცა ეს ორი ჯიში, შესაძლოა ნაკლებ შესამჩნევია, ვიდრე გრიუნენდალი და ტერვიუნენი. მათი მცირე გავრცელება, როგორც ჩანს, განპირობებულია იმით, რომ მათ კონკურენციას უწევს მათი მსგავსი გერმანული ნაგაზი.

მიუხედავად ყველაფრისა, მოლინუა ძალიან საზრიანი ძაღლია, რომელსაც სულ უფრო ხშირად იყენებენ პოლიციაში. მოლინუას აქვს მოკლე, უხეში ბალანი, რომლის შეფერილობა შეიძლება იყოს ნაცრისფერი, მოყვითალო-ყავისფერი, მოწითალო-ჟღალი. ადვილად ეგუება ბავშვებს, სიცივეს და ქალაქის პირობებში ცხოვრებას, ადვილად იწვრთნება და კარგი მოდარაჯეა. აქვს არც ისე ფართო, მაგრამ ღრმა მკერდი, ვიწრო, აუცილებლად შავი დრუნჩი. წყნარ მდგომარეობაში კუდი დაშვებულია.

## რესურსები ინტერნეტში
* მოლინუა 

კატეგორია:მეცხვარე და მოდარაჯე ძაღლები
კატეგორია:ბელგიური წარმოშობის ძაღლის ჯიშები
ტერვიურენი

**ტერვიურენი** () — ძაღლის ჯიში, რომელიც გამოყვანილია ბელგიაში XIX საუკუნეში.

ტემპერამენტით და გარეგნობით ეს ძაღლი უფრო ჰგავს გრიუნენდალს (ზოგჯერ მშობელი-გრიუნენდალებისგან ტერვიურენის ლეკვები იბადებიან). ტერვიურენს და გრიუნენდალს საერთო წინაპრები ჰყავდათ. მეორე მსოფლიო ომამდე ეს ჯიში გადაშენების პირას იყო, მაგრამ უკანასკნელი ათწლეულების განმავლობაში მისი პოპულარობა გაიზარდა. განსაკუთრებით ფასობს ტერვიურენის უნარი იპოვოს ნარკოტიკი. ტერვიურენის ადვილად გაწვრთნადობამ და კონცენტრაციის უნარმა ეს ჯიში ფავორიტად აქცია პოლიციაში და უშიშროების სამსახურში მომუშავე ძაღლებს შორის. მათგან გამოდიან ბრმა ადამიანების და ინვალიდების დამხმარეებიც. უკანასკნელი ათწლეულების განმავლობაში დაიწყეს ტერვიურენის გასაოცარი ნიჭის — სუნის გარჩევის უნარის გამოყენება. ის შეუცდომლად პოულობს ნარკოტიკს, რომლის გატანასაც ქვეყნის საზღვარზე ცდილობენ. ორფერიანი, გრძელი ბალანი (ყოველ ღია ფერის ბეწვს ბოლო მუქი აქვს) მას უფრო მიმზიდველს ხდის და, როგორც ჩანს, ხელს უწყობს ჯიშის პოპულარობის ზრდას.

ყველა დანარჩენი ბელგიური ნაგაზის მსგავსად, ტერვიურენს სჭირდება მტკიცე ხელი და გაგება. ტერვიურენი ადვილად ეგუება ალაქის პირობებს და სიცივეს, სჭირდება დამატებითი ფიზიკური დატვირთვა, ადვილად იწვრთნება, კარგი მოდარაჯეა, ბალანს განსაკუთრებული მოვლა სჭირდება. დრუნჩზე განლაგებული მუქი ბალანი უფრო მოკლეა, ვიდრე სხეულის სხვა ნაწილებზე. გრძელი ბალანი ფარავს ძლიერ უკანა ფეხებსაც. ბალანი განსაკუთრებით გრძელია კისერზე. გრძელი ბალანი ფარავს ბოლოსკენ შევიწროებულ კუდსაც.

## რესურსები ინტერნეტში
* ტერვიურენი 

კატეგორია:მეცხვარე და მოდარაჯე ძაღლები
კატეგორია:ბელგიური წარმოშობის ძაღლის ჯიშები
ფარსის რაიონი

**ფარსის რაიონი** () — ავღანეთის რაიონი, მდებარე ჰერათის პროვინციაში. მას ესაზღვრება ჩრდილოეთით ობეს რაიონი, დასავლეთით ადრასკანის რაიონი, სამხრეთით შინდანდის რაიონი და აღმოსავლეთით ღურის პროვინცია. მოსახლეობა შეადგენს 29 800 კაცს (2012). რაიონის ადმინისტრაციული ცენტრია ფარსი.

## იხილეთ აგრეთვე
*ავღანეთის რაიონები

## რესურსები ინტერნეტში 
*Administrative area of Farsi (Afghanistan)

## სქოლიო
კატეგორია:ავღანეთის რაიონები
ადრასკანის რაიონი

მინიატიურა|ადრასკანის რაიონი ჰერათის პროვინციაში
**ადრასკანის რაიონი** () — ავღანეთის რაიონი, მდებარე ჰერათის პროვინციაში. მას ესაზღვრება ჩრდილოეთით გუზარას რაიონი, დასავლეთით ირანი, სამხრეთით შინდანდის რაიონი და აღმოსავლეთით ფარსის რაიონი. ადრასკანის რაიონის ფართობი 10,070&nbsp;კმ2. მოსახლეობა შეადგენს 52 200 კაცს (2012). რაიონის ადმინისტრაციული ცენტრია ადრასკანი.

## იხილეთ აგრეთვე
*ავღანეთის რაიონები

## რესურსები ინტერნეტში 
*Administrative area of Adraskan (Afghanistan) 

## სქოლიო
კატეგორია:ავღანეთის რაიონები
დალმაციელი

**დალმაციელი** () — ძაღლის ჯიში, რომელიც გამოყვანილია ხორვატიაში შუა საუკუნეებში.

4000 წლის წინანდელ ბერძნულ ფრესკებზე გამოსახულია დალმაციელის მსგავსი ძაღლები, თუმცა ამ ჯიშის სამშობლოდ ადრიატიკის ზღვის სანაპიროზე მდებარე დალმაცია ითვლება. არსებობს მტკიცებულებები მისი ინდოეთიდან წარმოშობის შესახებ, საიდანაც ინდოელ ვაჭრებთან ერთად საბერძნეთში მოხვდნენ. თუმცა დღესდღეობით დალმაციელი მხოლოდ კომპანიონია, მრავალი საუკუნის განმავლობაში მას ნადირობისას, ცხენების სამწყემსად და წვრილი მავნებლების გასანადგურებლად იყენებდნენ. მოგვიანებით დალმაციელი ცირკში გამოდიოდა. მექანიზებული ტრანსპორტის გამოჩენამდე დალმაციელები „ეტლის ძაღლები“ იყვნენ. ისინი ცხენების წინ და გვერდით მირბოდნენ და დასახლებულ ადგილებში ეკიპაჟისთვის გზას ათავისუფლებდნენ, ხოლო ტყეში გამავალ გზებზე ყაჩაღებისგან იცავდნენ. XIX საუკუნეში ამერიკული სახანძრო სამსახური დალმაციელს მსგავსი დანიშნულებით იყენებდა ხანძარსაწინააღმდეგო აღჭურვილობის გადაზიდვისას. 

დალმაციელს შეიძლება აწუხებდეს შარდ-კენჭოვანი დაავადებები. მისი ბალანი მოკლეა, უხეში, ხშირი და მბზინავი, მისი შეფერილობა შეიძლება იყოს თეთრი-ყავისფრით და თეთრი-შავით. დალმაციელს გრძელი კისერი აქვს, ასევე ზომიერად გრძელი და ძლიერი ზურგი. წინა თათები სწორი და დაკუნთულია, ბრჭყალების ფერი შეიძლება იყოს ნებისმიერი. ყურებს შორის თავის ქალა ბრტყელია, თავზე ნაოჭები აქვს. თვალები მრგვალია, კუდი ბოლოსკენ ვიწროვდება. დალმაციელი კარგად ეგუება ქალაქის პირობებში ცხოვრებას და ცხელ, მზიან კლიმატს. მის ბალანს განსაკუთრებული მოვლა არ სჭირდება. სჭირდება განსაკუთრებული ფიზიკური დატვირთვა.

## რესურსები ინტერნეტში
* დალმაციელი 

## სქოლიო 
კატეგორია:კომპანიონი ძაღლები
კატეგორია:ხორვატული წარმოშობის ძაღლის ჯიშები
ჰერათის რაიონი

**ჰერათის რაიონი** () — ავღანეთის რაიონი, მდებარე ჰერათის პროვინციის ცენტრში, რომელიც მოიცავს პროვინციის ადმინისტრაციულ ცენტრ - ჰერათს. ჰერათის რაიონი მთლიანად მოქცეულია ინჯილის რაიონში. მოსახლეობა შეადგენს 436 300 კაცს (2012). 

## იხილეთ აგრეთვე
*ავღანეთის რაიონები

## სქოლიო
კატეგორია:ავღანეთის რაიონები
ჰაინრიხი (ანჰალტ-კიოტენის ჰერცოგი)

**ჰაინრიხ ანჰალტ-კეთენელი** () — უკანასკნელი ჰერცოგი ანჰალტ-კეთენელი, პრუსიული ქვეითი არმიის გენერალი (1847).

## ბიოგრაფია
ჰაინრიხი იყო მთავარ ფრიდრიხ ერდმან ანჰალტ-კეთენ-პლესისა და გრაფინია ლუიზა ფერდინანდა შტოლბერგ ვერნიჰეროდის შვილი. 1819 წელს ის დაქორწინდა ავგუსტაზე (1794—1855), მთავარ ჰაინრიხ XLIV რიოის-კიოსტრიცელისა და ბარონესა ავგუსტა რიდეზე ეიზენაჰის ქალიშვილზე.

1818 წელს ჰაინრიხმა დაიკავა პლესის სამთავროს ტახტი ზემო სილეზიაში, რომელიც მის ძმას დაუტოვა, როცა ანჰალტ-კეთენის საჰერცოგოს სამართავად გაემგზავრა. უშვილო ფერდინანდ ფრიდრიხის გარდაცვალების შემდეგ, 1830 წელს, ჰაინრიხმა ის ანჰალტ-კეთენის ტახტზე შეცვალა, ხოლო პლესი თავის უმცროს ძმას, ლუდვიგს დაუტოვა, რომელიც 1841 წელს გარდაიცვალა.

ჰაინრიხის დროს კეთენში გაჩნდა რკინიგზა, ჯერ კიდევ 1840 წელს, რადგან ანჰალტ-ბერნბურგის ჰერცოგმა ალექსანდრ კარლმა არ მისცა სარკინიგზო ხაზის, მაგდებურგი-ლაიპციგის ბერნბურგზე გატარების უფლება.

1796 წლიდან ჰერცოგი ჰაინრიხი მსახურობდა პრუსიულ არმიაში, 1806 წელს მიიღო მაიორის წოდება. 1830 წელს ჰაინრიხი დაჯილდოვდა შავი არწივის ორდენით. 1841 წელს ჰაინრიხმა კვლავ დაიწყო პრუსიულ არმიაში სამსახური და თავის გარდაცვალების წელს მიიღო ინფანტერიის გენერლის წოდება.

უშვილო ჰაინრიხის გარდაცვალების შემდეგ ანჰალტ-კეთენი თავიდან ანჰალტ-ბერნბურგს გადაეცა, ხოლო 1853 წელს — ანჰალტ-დესაუს.

## გამოყენებული ლიტერატურა
* Hermann Wäschke: *Anhaltische Geschichte.* 3 Bde. Köthen: Schulze, 1912-13.
* Ганкевич В. Ю. Ангальт-Кетенський герцог Хайнрих (1830–1847) // Ученые записки Таврического национального университета им. В.И. Вернадского. Серия «Исторические науки». - 2012. - Том 25 (64). № 1. – С. 66–76. (ISSN 1606-3715)
* Ганкевич В.Ю. Архивные дела АВПРИ об Ангальт-Кетенско-Российских дипломатических отношениях // Питання німецької історії:зб.наук.пр. – Дніпропетровськ: Вид-во ДНУ, 2011. – С. 304 – 308 (ISBN 978-551-322-3)
* Ганкевич В.&nbsp;Ю.&nbsp;Российские кавалеры ангальтского ордена Альбрехта Медведя // Вісник Чернігівського національного педагогічного університету. Вип. 87.&nbsp;— №&nbsp;8.&nbsp;— Чернігів: ЧДПДУ, 2011.&nbsp;— С. 70&nbsp;— 71.

კატეგორია:ასკანიები
კატეგორია:ანჰალტ-კეთენის მმართველები
კატეგორია:გერმანიის მასონები
კატეგორია:დაბადებული 1778
კატეგორია:გარდაცვლილი 1847
კატეგორია:წმინდა ანდრია პირველწოდებულის ორდენის კავალრები
ჰოლანდიური ნაგაზი

**ჰოლანდიური ნაგაზი** () — ძაღლის ჯიში, რომელიც გამოყვანილია ნიდერლანდებში XIX საუკუნეში.

განსხვავებული ბალნის მქონე ეს ჯიში გაჩნდა XIX საუკუნეში ნიდერლანდების სამხრეთ ნაწილში, კერძოდ ჩრდილოეთი ბრაბანტის პროვინციაში და მეზობელ ბელგიაში, რომელიც იმ დროს ნიდერლანდების შემადგენლობაში შედიოდა. ბალნის მიხედვით ჯიშის დაყოფა დაიწყო მხოლოდ ძაღლების პირველი გამოფენის შემდეგ, რომელიც 100 წლის წინ შედგა. ამ ჯიშის ძაღლებს საერთო ფესვები აქვთ ბელგიურ და გერმანულ ნაგაზებთან. გასაოცარია, რომ მაშინ, როდესაც მონათესავე ბელგიური ნაგაზები ფართოდაა ცნობილი შეერთებულ შტატებსა და ჩრდილოეთ ევროპაში, ამ ძაღლმა ნიდერლანდების საზღვრებს გარეთ ყურადღება ვერ მიიქცია. იქაც კი ჯიშის წარმომადგენლების რაოდენობა შეზღუდულია და ყოველ წელს რეგისტრირდება მხოლოდ 400-მდე ლეკვი. თავდაპირველად ამ  ცხოველებს ფერმების დასაცავად, მეცხვარედ, იყენებდნენ და ამით ძალიან ჰგვანან ბელგიურ ნაგაზებს, თუმცა მათ სისხლში გერმანული ნაგაზის სისხლის დიდი ნაწილია. ეს ძალიან გამგები მუშა ძაღლია, რომელიც მწყემსავს, დარაჯობს,  დ მუშაობს პოლიციაში, ასევე კომპანიონია.

ნიდერლანდურ ნაგაზს აქვს შედარებით მცირე, აწეული ყურები, უხეში ბალანი, ძლიერი სხეული. კარგად იტანს სიცივეს, ქალაქის პირობებში ცხოვრებას. ადვილად იწვრთნება, სჭირდება დამატებითი ფიზიკური დატვირთვა, კარგი მოდდარაჯეა.

## რესურსები ინტერნეტში
* ჰოლანდიური ნაგაზი  

კატეგორია:მეცხვარე და მოდარაჯე ძაღლები
კატეგორია:ნიდერლანდური წარმოშობის ძაღლის ჯიშები
ათონის ბრძოლა

**ათონის ბრძოლა** — საზღვაო ბრძოლა, რომელიც გაიმართა რუსეთ-ოსმალეთს შორის, 1806-1812 წლების რუსეთ-ოსმალეთის ომის პერიოდში. მიმდინარეობდა 1807 წლის 19-22 ივნისს ეგეოსის ზღვაში, ათონის ნახევარკუნძულთან. ბრძოლის დროს რუსეთის ჯარები ვიცე-ადმირალ დიმიტრი სენიავინის მეთაურობით შეტევაზე გადავიდნენ ათონის მთასთან და გაანადგურეს ოსმალეთის იმპერიის კაპუდან-ფაშის სეით-ალის ფლოტი. აღნიშნულმა გამარჯვებამ უზრუნველყო რუსეთის ფლოტის ბატონობა არქიპელაგზე.

## რესურსები ინტერნეტში  
* Description of the battle 

კატეგორია:XIX საუკუნის ბრძოლები
კატეგორია:რუსეთის ბრძოლები
კატეგორია:ოსმალეთის ბრძოლები
კატეგორია:ეგეოსის ზღვის ისტორია
კატეგორია:1807 წლის ბრძოლები
სისხლი და ქვიშა (1989 წლის ფილმი)

**სისხლი და ქვიშა** () — 1989 წლის ესპანური ფილმი. ის წარმოადგენს ბალსკო იბანიესის რომანის „სისხლიანი ქვიშის“ ეკრანიზაციას. ფილმები ამ რომანის მიხედვით მანამდე გადაღებული იყო 1916, 1922 და 1941 წლებში.

## რესურსები ინტერნეტში 
* 

კატეგორია:1989 წლის ფილმები
კატეგორია:ამერიკული ფილმები
კატეგორია:ესპანური ფილმები
კატეგორია:ესპანურენოვანი ფილმები
კატეგორია:რომანებზე დაფუძნებული ფილმები
ჩანაცვლებული (2008 წლის ფილმი)

**ჩანაცვლებული** () — კლინტ ისტვუდის 2008 წლის ფილმი. ფილმი ნაწილობრივ რეალურ მოვლენას ეფუძნება.

## სიუჟეტი
ფილმის მთავარი გმირია ლოს-ანჯელესში მცხოვრები დედა, კრისტინ კოლინსი. 1928 წლის ერთ დღეს მას შვილი გასტაცებენ. მალე პოლიცია ბავშვს დააბრუნებს. კრისტინი შვილს ვერ ცნობს, პოლიციაუმტკიცებს, რომ ეს გადატანილი სტრესის ბრალია. კრისტინს ეჭვი შეეპარება, რომ ეს ბავშვი მისი არაა. მას კორუმპირებულ პოლიციასთან და ბიუროკრატიასთან გამკლავება უწევს.

## სახელწოდება
ფილმის ორიგინალური სახელწოდება Changeling ევროპულ ფოლკლორში აღნიშნავს მოპარული ან მოტაცებული ბავშვის ნაცვლად დატოვებულ მახინჯ ბავშვს, ელფს ან სხვა არსებას. ის პირდაპირ უკავშირდება ფილმის სიუჟეტს, სადაც დედას დაკარგული შვილის ნაცვლად პოლიცია სხვა ბავშვს დაუბრუნებს.

## პრემიერა და შეფასებები
ფილმის პრემიერა გაიმართა კანის 61-ე ფესტივალზე. ფესტივალის ჟიურიმ, რომელსაც შონ პენი ხელმძღვანელობდა, არ მიანიჭა ამ ფილმს არცერთი ჯილდო, მიუხედავად იმისა, რომ „ჩანაცვლებული“ კრიტიკოსთა გამოკითხვის ერთ-ერთი ლიდერი იყო. ჟიურიმ რეჟისორ კლინტ ისტვუდს საგანგებოდ მოგონილi პრიზით „კინოში გაწეული ღვაწლისათვის“ მიანიჭა, რომლის ასაღებად ისტვუდი კანში აღარ დაბრუნებულა.

ანჯელინა ჯოლიმ შესრულებული როლისთვის მიიღო ოსკარის, ოქროს გლობუსის, კინომსახიობთა გილდიისა და BAFTA-ს ნომინაციები. ოქროს გლობუსზე აგრეთვე ნომინირებული იყო კლინტ ისტვუდი, როგორც საუკეთესო საუნდტრეკის ავტორი. ფილმი წარდგენილი იყო ოსკარზე საუკეთესო მხატვრული გაფორმებისა და საუკეთესო ოპერატურისთვის.

## რესურსები ინტერნეტში 
* 
* 
* 
* 
* Original *Los Angeles Times-ის ისტორია * stories and photos on Walter Collins' disappearance

## სქოლიო
კატეგორია:2008 წლის ფილმები
კატეგორია:ამერიკული ფილმები
კატეგორია:კლინტ ისტვუდის ფილმები
კატეგორია:ინგლისურენოვანი ფილმები
კატეგორია:რეალურ მოვლენებზე დაფუძნებული ფილმები
Grumpy Cat

მინიატიურა
**Grumpy Cat**, ნამდვილი სახელი — **ტარდარ სოუსი** (; — გ. 14 მაისი, 2019) — კატა და ინტერნეტის პოპულარული სახე, ცნობილი ბრაზიანი გამომეტყველებით, რის გამოც შეიძინა ზედმეტსახელი (ბრაზიანი კატა). ამბობს, რომ კატის მუდმივად გაბრაზებული გამომეტყველების მიზეზია განუვითარებლობა. კატის პოპულარობა დაიწყო ფოტოსურათით, რომელიც სოციალური ამბების საიტ Reddit-ზე ბუნდესენის ძმა ბრაიანმა 2012 წლის 22 სექტემბერს გამოაქვეყნა. იგი იქცა პოპულარულ ფოტოსურათად, რომელსაც სხვადასხვა წარწერას ამატებდნენ. კატის ოფიციალურ გვერდს Facebook-ზე ხუთ მილიონზე მეტი მოწონება აქვს.  იგი *The Wall Street Journal*-ის გარეკანზე 2013 წლის 30 მაისს დაიბეჭდა, ხოლო *New York Magazine*-ის გარეკანზე - 2013 წლის 7 ოქტომბერს. 

## რესურსები ინტერნეტში
## სქოლიო
კატეგორია:ცხოველები ინტერნეტში
კატეგორია:კატები პოპულარულ კულტურაში
კატეგორია:ინტერნეტ-მიმები
ფილა ბრაზილეირო

**ფილა ბრაზილეირო** () — ძაღლის ჯიში, გამოყვანილი ბრაზილიაში XIX საუკუნეში.

ეს ძლიერი მასტიფი ორი ადგილობრივი ბრაზილიური ჯიშის ერთ-ერთი წარმომადგენელია. ის მიიღეს ესპანური და პორტუგალიური მასტიფების და ბლადჰაუნდების შეჯვარებით დაკარგული შინაური ცხოველების მოსაძებნად და სანადიროდ. ფილა ბრაზილეირო ძლიერი, შთამბეჭდავი გარეგნობის მქონე ძაღლია და პატრონის მიმართ ერთგულებით გამოირჩევა, თუმცა ზოგჯერ ეჭვით უყურებს უცნობებს.

ბლადჰაუნდთან მას აერთიანებს გრძელი დრუნჩი, დანაოჭებული კანი და მეძებრის შესანიშნავი თვისებები. როდესაც ფილა ბრაზილეირო ნადირს მიაგნებს, თავს არ ესხმის, არამედ მონადირეს ელოდება. ამ შესანიშნავმა თვისებამ ძალიან გაზარდა ფილა ბრაზილეიროს პოპულარობა ბრაზილიაში მონობის დროს, იმიტომ რომ მათ შეეძლოთ პატრონთან გაქცეული მონების დაუზიანებლად დაბრუნება. 

ფილა ბრაზილიეროს გარეგნობამ და მისმა მუშა თვისებებმა განაპირობა მისი გავრცელება ჩრდილოეთ ამერიკასა და ევროპაში, თუმცა ზოგიერთ ქვეყანაში ეს ჯიში აკრძალულია პოტენციური აგრესიულობის გამო. ფილა ბრაზილეიროს აქვს ძლიერი, სწორი ზურგი, ძალიან სქელი კისერი. ბალანი მოკლეა, ხშირი, გლუვი და რბილი. შეიძლება მრავალნაირი შეფერილობის იყოს. ძნელად ეგუება ქალაქის პირობებს და ბავშვებს. კარგად იტანს სიცივეს და სიცხეს, კარგი მოდარაჯეა.

## რესურსები ინტერნეტში
* ფილა ბრაზილეირო  

კატეგორია:მეცხვარე და მოდარაჯე ძაღლები
კატეგორია:ბრაზილიური წარმოშობის ძაღლის ჯიშები
კატეგორია:მოლოსერები
ივან რაკიტიჩი

**ივან რაკიტიჩი** (; 10 მარტი 1988, მოლინი) — შვეიცარიელ-ხორვატი ფეხბურთელი, საფეხბურთო კლუბ „სევილიასა“ და ხორვატიის ეროვნული ნაკრების ნახევარმცველი. არის  უეფა-ს ჩემპიონთა ლიგის გამარჯვებული (2015)და მსოფლიო ჩემპიონატის ვერცხლის პრიზიორი (2018).

## კარიერა 
### საკლუბო 
რაკიტიჩი დაიბადა შვეიცარიაში, ხორვატულ ოჯახში. ახალგაზრდული კარიერა შვეიცარიაში გაატარა და მისი პირველი პროფესიონალური კლუბი შვეიცარიული „ბაზელი“ იყო. 2007 წლიდან 4 სეზონი გაატარა გერმანულ კლუბ „შალკეში“, 2011 წელს კი „სევილიაში“ გადავიდა. 2013 წლიდან „სევილიის“ კაპიტანი გახდა. ესპანურ კლუბთან ერთად შეძლო ევროპის ლიგის 2013–14 წლების სეზონის ჩემპიონის ტიტულის მოპოვება. იმავე წლის ზაფხულში, 26 წლის ასაკში, შეიძინა კატალონიურმა გრანდმა „ბარსელონამ“ და მას ხუთწლიანი კონტრაქტი გაუფორმა.

### სანაკრებო 
2006–07 წლებში გამოდიოდა შვეიცარიის ახალგაზრდულ ნაკრებში. 2007 წელს სლავენ ბილიჩმა ის ხორვატიის ნაკრებში მიიწვია. რაკიტიჩმა მონაწილეობა მიიღო ევროპის სამ: 2008, 2012 და 2016 წლების გათამაშებაში.

## მიღწევები 
### საკლუბო
 **სევილია**:(1)
* უეფა-ს ევროპის ლიგა (1): 2013–14

 **ბარსელონა**:(13)
* ესპანეთის ლა ლიგა (4): 2014–15, 2015–16, 2017–18, 2018–19
* ესპანეთის თასი (4): 2014–15, 2015–16, 2016–17, 2017–18
* ესპანეთის სუპერთასი (2): 2016, 2018
* უეფა-ს ჩემპიონთა ლიგა (1): 2014–15
* უეფა-ს სუპერთასი (1): 2015
* ფიფა-ს მსოფლიო საკლუბო ჩემპიონატი (1): 2015

### სანაკრებო
; ხორვატიის ნაკრები
* მსოფლიოს ჩემპიონატი — მეორე ადგილი: 2018;

## რესურსები ინტერნეტში
* 
* 
* პროფილი ბარსელონას ოფიციალურ საიტზე 
* პროფილი Transfermarkt-ზე 
* პროფილი Soccerway-ზე 

## სქოლიო
კატეგორია:დაბადებული 1988
კატეგორია:დაბადებული 10 მარტი
კატეგორია:შვეიცარიელი ფეხბურთელები
კატეგორია:ხორვატი ფეხბურთელები
კატეგორია:შვეიცარიის სუპერლიგის ფეხბურთელები
კატეგორია:ბაზელის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:შალკე 04-ის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:სევილიის ფეხბურთელები
კატეგორია:ბარსელონის ფეხბურთელები
კატეგორია:2008 წლის ევროპის საფეხბურთო ჩემპიონატის ფეხბურთელები
კატეგორია:2012 წლის ევროპის საფეხბურთო ჩემპიონატის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:უეფა-ს ევროპა ლიგის გამარჯვებული მოთამაშეები
კატეგორია:ცოცხალი ადამიანები
ნიღაბი (ფილმი)

***ნიღაბი*** () — 1994 წლის ამერიკული სუპერგმირული ფანტასტიკური კომედიური ფილმი, რომელიც ეფუძნება Dark Horse Comics-ის მიერ გამოშვებული კომიქსების სერიას „ნიღაბი“. ფილმის რეჟისორია ჯეკ რასელი. იგი გადაღებული იქნა Dark Horse Entertainment-ის მიერ, New Line Cinema-ის დისტრიბუციით. ფილმის პრემიერა გაიმართა 1994 წლის 29 ივლისს.

ფილმში მთავარ, სტენლი იპკისის როლს ასრულებს ჯიმ კერი. იგი განასაიხერებს მამაკაცს, რომელიც პოულობს ლოკის ნიღაბს, რომელიც მას *ნიღბად*, მხიარულ და მაგიური თვისებებით აღჭურვილ არსებად აქცევს. ფილმში დამატებით როლებს ასრულებენ პიტერ გრინი (მაფიის ლიდერი დორიან ტაირელი), ემი იასბეკი (პრესის რეპორტიორი), პიტერ რიგერტი და ჯიმ დუგანი (დეტექტივები), რიჩარდ ჯენი (სტენლის მეგობარი), ორესტეს მატაკენა (ღამის კლუბის მფლობელი), ბენ სტაინი (ფსიქოლოგი) და კამერონ დიასი (ტინა კარლაილი).

ფილმი წლის ერთ-ერთ შემოსავლიან სურათად იქცა, გაამყარა კერის ამ პერიოდის ერთ-ერთი დომინანტი კომიკოსი მსახიობის როლი და დიასი, რომლისთვისაც ეს იყო დებიუტი სრულმეტრაჟიან კინოში, აქცია ვარსკვლავად. ამ როლისთვის კერი ნომინირებული იქნა ოქროს გლობუსზე, ხოლო ფილმი - ოსკარზე საუკეთესო ვიზუალური ეფექტების კატეგორიაში, თუმცა მას „ფორესტ გამპმა“ მოუგო.

## რესურსები ინტერნეტში
* 
* 
* 

## სქოლიო
კატეგორია:1994 წლის ფილმები
კატეგორია:ამერიკული ფილმები
კატეგორია:Dark Horse Comics-ზე დაფუძნებული ფილმები
კატეგორია:სუპერგმირული ფილმები
კატეგორია:New Line Cinema-ს ფილმები
კატეგორია:ნიღაბი
მსოფლიო საფეხბურთო ჩემპიონატი 2014: ჯგუფი A

**ფეხბურთის მსოფლიო ჩემპიონატი 2014: ჯგუფი A** — A ჯგუფში თამაშები 12 ივნისიდან 24 ივნისამდე გაიმართა . ჯგუფი შედგება, მექსიკის, კამერუნის, ხორვატიისა და მასპინძელი ბრაზილიის ნაკრებებისგან.

ჯგუფში გამარჯვებული დაუპირისპირდება B ჯგუფის მეორეადგილოსანს, ხოლო A ჯგუფის მეორეადგილოსანი — B ჯგუფის გამარჯვებულს.

|}

*ყველა დრო მოცემულია საქართველოს დროით (UTC+4)*

## ბრაზილია — ხორვატია 
|valign="top"|
|style="vertical-align:top; width:50%"|

|}

## მექსიკა — კამერუნი 
|valign="top"|
|valign="top" width="50%"|

|}

## ბრაზილია — მექსიკა 
|valign="top"| 300პქ
|style="vertical-align:top; width:50%"|

|}

## კამერუნი — ხორვატია 
|valign="top"|300პქ
|valign="top" width="50%"|

|}

## კამერუნი — ბრაზილია 
|valign="top"|
|valign="top" width="50%"|

|}

## ხორვატია — მექსიკა 
|valign="top"|
|valign="top" width="50%"|

|}

## სქოლიო 
ჯგუფი A
ფაიზაბადი (ავღანეთი)

**ფაიზაბადი** ( *Fayzābād*) —  ქალაქი ავღანეთში. ბადახშანის პროვინციისა და ფაიზაბადის რაიონის ადმინისტრაციული ცენტრი.

## გეოგრაფია და ეკონომიკა
ქალაქი მდებარეობს მდინარე კოკჩის მარჯვენა ნაპირას. ფაიზაბადი გარემოს მოწყვეტილი ქალაქია რადგანაც არ არსებობს სატრანსპორტო ინფრასტრუქტურა. ქალაქში ორი ბაზარია სადაც ვაჭრობენ შალის ნაწარმით, მარილით და ჩაით.

ქალაქის მახლობლად მარილის კარიერია. აქვე ხდება ბერილის მოპოვებაც. ქალაქში ფუნქციონირებს ჰიდროელექტროსადგური.

## კლიმატი
## მოსახლეობა
მოსახლეობის უმეტესობა ტაჯიკები და უზბეკები არიან, ხოლო უმცირესობას, პუშტუნები და თურქმენები შეადგენენ.

## ღირსშეშანიშნაობა
ქალაქის ახლომახლო მდებარეობს შვიდი ციხესიმაგრე, რომლებიც ამჟამად ნანგრევების სახითაა შემორჩენილი.

## სქოლიო
კატეგორია:ავღანეთის ქალაქები
მსტისლავ კელდიში

**მსტისლავ ვსევოლოდის ძე კელდიში** ( დ. ძველი სტილით [28 იანვარი], ახალი სტილით [10 თებერვალი] 1911, რიგა — გ. 24 ივნისი, 1978, მოსკოვი) — საბჭოთა მეცნიერი მათემატიკისა და მექანიკის დარგში. სსრკ მეცნიერებათა აკადემიის აკადემიკოსი (1946), 1953 წლიდან აკადემიის პრეზიდიუმის წევრი, 1960-1961 წლებში ვიცე-პრეზიდენტი, 1961-1975 წლებში პრეზიდენტი. სოციალისტური შრომის გმირი (1956, 1961, 1971). სკკპ წევრი 1949 წლიდან.

მოსკოვის უნივერსიტეტის დამთავრების (1931) შემდეგ მუშაობდა ცაგ-ში (ცენტრალურ აეროჰიდროდინამიკურ ინსტიტუტში), სსრკ მეცნიერებათა აკადემიის ვლადიმერ სტეკლოვის სახელობის მათემატიკის ინსტიტუტში, სსრკ მეცნიერებათა აკადემიის გამოყენებითი მათემატიკის ინსტიტუტის დირექტორად (1953 წლიდან). კელდიშს ეკუთვნის მრავალი ფუნდამენტური გამოკვლევა მათემატიკაში, გამოთვლით მათემატიკაში, აეროჰიდროდინამიკაში, რხევის თეორიაში. დიდი წვლილი შეიტანა ავიაციის, ატომური და კოსმოსური ტექნიკის აქტუალური პრობლემების გადაწყვეტის საქმეში. კელდიშის შრომების დიდი ციკლი მიეძღვნა საავიაციო კონსტუქციების რხევებსა და ავტორხევებს. ამ შრომებში დამუშავებულია თვითმფრინავის ფლატერის თეორემა. მას ეკუთვნის ამწევი ძალის შესახებ ჟუკოვსკის თეორემის განზოგადება. კელდიშს მნიშვნელოვანი შედეგები ჰქონდა მიღებული სითხის ზედაპირის ქვეშ მოძრავი სხეულის ჰიდროდინამიკაში, დარტყმის თეორიაში, მერხევი ფრთის თეორიასა და ხრახნის თეორიაში. მასვე ეკუთვნის მნიშვნელოვანი გამოკვლევები ნამდვილი ცვლადისა და კომპლექსური ცვლადის ფუნქციათა თეორიაში, კერძოწარმოებულიან განტოლებებში, ფუნქციონალურ ანალიზში.

კელდიში იყო უცხოეთის მრავალი აკადემიის წევრი. საქართველოს სსრ მეცნიერებათა აკადემიის წევრი (1974). სახელმწიფო პრემიისა (1942, 1946) და ლენინური პრემიის (1957) ლაურეატი. დაჯილდოებულია 6 ლენინის ორდენით და 3 სხვა ორდენით, აგრეთვე მედლებითა და 4 უცხოური ორდენით.

გარდაიცვალა 1978 წლის 24 ივნისს აბრამცევოში, აკადემიკოსების აგარაკზე. დაკრძალულია მოსკოვში, წითელ მოედანზე, კრემლის კედელთან

## ხსოვნა
მსტისლავ კელდიშის სახელი აქვს მინიჭებული რუსეთის სხვადასხვა ქალაქში ქუჩებს, მოედნებს, კვლევით ინსტიტუტებს; დადგმულია მისი ძეგლები, ბიუსტები და მემორიალური დაფები; გახსნილია მემორიალური კაბინეტი. მეცნიერის სახელს ატარებს სამეცნიერო-კვლევითი ხომალდი, ავიაკომპანია „აეროფლოტის“ ლაინერი „Airbus A320“, კრატერი მთვარეზე, ასტეროიდი „კელდიში“, მინერალები კელდიშიტი და პარაკელდიშიტი . გამოსულია მისდამი მიძღვნილი საფოსტო მარკები (1981 და 2011 წწ.)

სსრკ მეცნიერებათა აკადემიის წინადადებით სკკპ ცენტრალური კომიტეტისა და სსრკ მინისტრთა საბჭოს 1978 წლის 17 ივლისის №691 ბრძანებულებით დაწესდა მედალი „აკადემიკოს მ. ვ. კელდიშის ხსოვნის უკვდავსაყოფად და მისი ოჯახის უზრუნველსაყოფად“.

## გალერეა

ფაილი: Rus_Stamp_GST-Keldysh_MV.jpg| სსრკ-ის საფოსტო მარკა (1981)
ფაილი: 2011._Марка_России_1462.jpg| რუსეთის საფოსტო მარკა (2011)

## იხილეთ აგრეთვე
* მსტისლავ კელდიშის სახელობის ოქროს მედალი

## რესურსები ინტერნეტში 
* მსტისლავ კელდიში — რუსეთის მეცნიერებათა აკადემია  

## სქოლიო
კატეგორია:რუსი მათემატიკოსები
კატეგორია:რუსი მექანიკოსები
კატეგორია:მოსკოვში გარდაცვლილები
კატეგორია:რიგაში დაბადებულები
დირაიას საამირო

**დირაიას საამირო** ან **საუდების პირველი სახელმწიფო**. () დაარსდა 1744 წელს, როდესაც იმამი მუჰამად იბნ აბდ ალ-ბახაბი და პრინცი მუჰამად იბნ საუდი შეთანხმდნენ შეექმნათ რელიგიურ-პოლიტიკური გაერთიანება არაბეთის ნახევარკუნძულზე კონტროლის დასამყარებლად. ამან ვაჰაბისტებს მისცა საშუალება აეღორძინებინათ ისლამის დოგმატური სწავლება (ტაუჰიდი) და დაეწყოთ რადიკალური სუნიტური მოძრაობა სალაფიათი. ვაჰაბისტებმა აკრძალეს მუსლიმების ყველანაირი პილიგრიმული მსვლელობები. 1744 წელს მუჰამად იბნ აბდ ალ-ბახაბმა და მუჰამად იბნ საუდმა დადეს ფიცი, რომ ბოლომდე იბრძოლებდნენ მიზნის მისაღწევად. მუჰამად იბნ საუდის ვაჟის აბდულ-აზიზ იბნ მუჰამადის და იმამის ქალიშვილის ქორწილმა ამ ორ ოჯახს შორის შექმნა კავშირი რომელიც დღემდე გრძელდება.

ოსმალოებმა ეგვიპტის ფაშა მუჰამედ ალის საუდების დასუსტება დაავალეს, რამაც ოსმალოებისა და საუდების ომი გამოიწვია. აბდულაჰ იბნ საუდმა ვერ შეძლო ოსმალოების ჯარისთვის წინააღმდეგობის გაწევა. საბოლოოდ ოსმალოებმა ემირატის დედაქალაქი დირაია 1818 წელს აიღეს. აბდულაჰ იბნ საუდი თავის მოკვეთით დასაჯეს და მისი თავი გამოკიდეს ბოსფორზე, რითიც დასრულდა საუდების პირველი სახელმწიფოს არსებობა.

## მმართველები 
* მუჰამად იბნ საუდი 1726&ndash;1744 (დირაიას პრინცი), 1744&ndash;1765 (საუდის სახელმწიფოს პრინცი)
* აბდულ-აზიზ იბნ მუჰამადი 1765&ndash;1803 (1179&ndash;1218)
* საუდ იბნ აბდულ-აზიზ 1803&ndash;1814 (1218&ndash;1233 )
* აბდულაჰ იბნ საუდი 1814&ndash;1818

## იხილეთ აგრეთვე 
*ოსმალო-საუდების ომი
*ნეჯდის საამირო
*საუდის არაბეთი

## ლიტერატურა 
* 

## სქოლიო 
კატეგორია:საუდის არაბეთის ისტორია
ვეიმარანერი

**ვეიმარანერი** () — ძაღლის ჯიში. გამოყვანილია გერმანიაში, შუა საუკუნეებში. 

ამ შესანიშნავი ძაღლის ზუსტი წარმოშობა უცნობია, სავარაუდოდ ის მიიღეს ვეიმარის დიდი ჰერცოგის კარლ ავგუსტის მონადირეებმა, ხოლო მის წინაპართა რიცხვს, შესაძლოა, მიეკუთვნება გერმანული მეძებრების დღეს უკვე გადაშენებული ჯიში. თანამედროვე სტანდარტი ჯერ კიდევ XIX საუკუნეში ჩამოყალიბდა. უნიკალური, მოვერცხლისფრო-ნაცრისფერი ბალნის და მის ქვეშ ამობურცული ძლიერი მუსკულატურის მქონე ვეიმარანერი დიდი პოპულარობით სარგებლობს როგორც მუშა ძაღლი (მას შეუძლია ნადირის აღმოჩენა და პატრონთან მიტანა) და როგორც კომპანიონი (ბოლო დროს ის უფრო ხშირად მყუდრო სახლში შეიძლება შეგხვდეთ, ვიდრე ღია მინდორში). ვეიმარანერი — ცოცხალი, დამჯერი და უშიშარი ძაღლია, თუმცა ზოგჯერ მშიშარა წარმომადგენლებიც გვხვდება. ორივე, მოკლებალნიანი ვეიმარანერი და უფრო იშვიათი, გრძელბალნიანი სახეობის წარმომადგენლები — მუშა ძაღლები არიან და შესანიშნავ შეფასებას იმსახურებენ. როგორც წვრთნის, ასევე, ნადირობის თვალსაზრისით. ბუნებრივი თვისებების და დიდი ძალის გამო მათ წარმატებით იყენებენ, როგორც მოდარაჯეებს. 

ვეიმარანერი ელეგანტური, სწრაფი, ძლიერი და ამტანი ძაღლია, მაგრამ მისი მთავარი თავისებურება გარეგნობაა. ქარვისფერი თვალები მოლურჯო-ცისფერი ელფერით და ბალნის შეფერილობა ვეიმარანერს მეფურ შეხედულებას აძლევს.  სწორედ ამით აიხსნება ამ ჯიშის მთელ მსოფლიოში სულ უფრო მზარდი პოპულარობა. დამჯერი და გამგები, ვეიმარანერი თავს კარგად გრძნობს როგორც ქალაქის პარკებში, ასევე სოფლის ბუნებაში. ვეიმარანერს აქვს ღრმა მკერდი და ძლიერი მხრები, მოკლე, ხშირი, მბზინავი ბალანი, სწორი და ძლიერი წინა ფეხები. გრძელბალნიან სახეობაში ყველაზე გრძელი თმა ყურებზეა. ვეიმარანერი კარგად უძლებს სიცხეს, ვერ ეგუება სიცივეს. მის ბალანს განსაკუთრებული მოვლა არ სჭირდება, ადვილად იწვრთნება, ადვილად ეგუება  ქალაქის პირობებს. უჩვეულო ფერის თვალებს გამჭოლი, დამატყვევებელი გამოხედვა ახასიათებთ.

## რესურსები ინტერნეტში
* ვეიმარანერი 

კატეგორია:მონადირე ძაღლები
კატეგორია:გერმანული წარმოშობის ძაღლის ჯიშები
ფილდ-სპანიელი

**ფილდ-სპანიელი** () — ძაღლის ჯიში, რომელიც გამოყვანილია დიდ ბრიტანეთში XIX საუკუნეში.

ფილდ-სპანიელი თავდაპირველად კოკერ-სპანიელის ერთ-ერთ სახეობად ითვლებოდა, დამოუკიდებელ ჯიშად აღიარეს 1892 წელს. ფილდ-სპანიელის მოშენებამ მხოლოდ საგამოფენო მიზნით, გამოიწვია მისი მუშა თვისებების გაუარესება. მეორე მსოფლიო ომის დროს ეს ჯიში თითქმის განადგურდა, მაგრამ 1960-იანი წლების ბოლოს შესაძლებელი გახდა ამ ჯიშის ძაღლების რაოდენობის გაზრდა. მას შემდეგ რაც ფილდ-სპანიელი დამოუკიდებელ ჯიშად აღიარეს, მისი გარეგნობა ძალიან შეიცვალა. ამას მოჰყვა ძალიან სამწუხარო შედეგები. XX საუკუნის დასაწყისში დაიწყეს მიზანმიმართულად გრძელზურგიანი და მოკლე, მძიმეძვლიანი ძაღლების გამოყვანა. შედეგად ფილდ-სპანიელებმა სრულებით დაკარგეს მუშა თვისებები. დღესდღეობით პოპულარული, ფილდ-სპანიელი ჩამოყალიბდა 1960 წელს, როდესაც ჯიშის აღსადგენად ისინი შეაჯვარეს ინგლისურ კოკერ და სპრინგერ-სპანიელებთან. ფილდ-სპანიელს აქვს საშუალო ზომის, სერიოზული, ოდნავ ნაღვლიანი თვალები, გრძელი ყურები, წინა ფეხები სწორია, მბზინავი აბრეშუმისებრი ბალანი იცავს ძაღლს უამინდობისგან. ბალნის შეფერილობა შეიძლება იყოს ღვიძლისფერი, ღვიძლისფერი-თეთრით, შავი და განსაკუთრებული მოვლა სჭირდება. ადვილად იტანს სიცივეს და ქალაქის პირობებში ცხოვრება, ადვილად იწვრთნება.

## რესურსები ინტერნეტში
* ფილდ-სპანიელი 

კატეგორია:მონადირე ძაღლები
კატეგორია:ბრიტანული წარმოშობის ძაღლის ჯიშები
ტომ სტერნი (ოპერატორი)

**ტომ სტერნი** (; დ. 16 დეკემბერი, 1946, პალო ალტო) — ამერიკელი კინოოპერატორი. 1977 წლიდან მუშაობდა გამნათებლად. 2002 წლიდან არის კლინტ ისტვუდის ფილმების ოპერატორი. მიღებული აქვს ოსკარის ნომინაცია ფილმისთვის „ჩანაცვლებული“.

## ფილმოგრაფია
## რესურსები ინტერნეტში
*
*ტომ სტერნი AFC-ზე

კატეგორია:ამერიკელი კინოოპერატორები
კატეგორია:დაბადებული 1946
კატეგორია:დაბადებული 16 დეკემბერი
კატეგორია:ცოცხალი ადამიანები
გერმანული ნაგაზი

**გერმანული ნაგაზი** () — ძაღლის ჯიში, რომელიც გამოყვანილია გერმანიაში XIX საუკუნეში.

დღევანდელი სახით გერმანული ნაგაზი გამოიყვანა მაქს ფონ შტეფანიცმა XIX საუკუნის ბოლოს. ვიურტემბერგის, ტიურინგის და ბავარიის მეცხვარე ძაღლების შეჯვარებით ფონ შტეფანიცმა მიიღო ლამაზი, ფხიზელი, დამჯერი გერმანული ნაგაზი. 1915 წლამდე გამოფენებზე გამოჰყავდათ როგორც გრძელბალნიანი, ასევე მოკლებალნიანი ნაგაზები. დღესდღეობით უმეტეს ქვეყანაში გამოფენაზე დაიშვება მხოლოდ მოკლებალნიანი ნაგაზი. მნიშვნელობა აქვს ბალნის შეფერილობასაც. გამოფენაზე დაიშვება შავი-წითური, შავი-ნაცრისფრით და შავი შეფერილობის ძაღლები. ზოგიერთ ქვეყანაში აკრძალულია ყვითელი და კრემისფერი სახესხვაობები. ჯერ კიდევ ისტორიკოსი ტაციტი წერდა "მგლის მსგავს ძაღლზე რეინის მიმდებარე მიწებიდან". სრულებით შესაძლებელია, რომ გერმანული ნაგაზი და მისი ახლომონათესავე ჰოლანდიური და ბელგიური ნაგაზები დღევანდელი სახით ჯერ კიდევ ათასი წლის წინ არსებობდნენ. პირველი მსოფლიო ომის დასაწყისისთვის გერმანული ნაგაზი ძალიან პოპულარული გახდა გერმანიაში და მალე მთელ მსოფლიოში გავრცელდა. 

უწესრიგო შეჯვარებამ გამოიწვია ფიზიკურ ჯანმრთელობასთან და ყოფაქცევასთან დაკავშირებული პრობლემები. ძალიან ხშირია ართრიტები, თვალის, კუჭ-ნაწლავის დაავადებები და სხვა. ხშირად ვლინდება ნევროზულობა, სიმხდალე, ან აგრესია სხვა ძაღლების მიმართ. გერმანული ნაგაზის თავი საკმაოდ ვიწროა, ყურებს შორის მანძილი პატარაა, ნუშისებრი თვალები შედარებით ღრმადაა განლაგებული, კუდი გრძელი ბეწვითაა დაფარული, კისერი საშუალო სიგრძისაა კარგად განვითარებული კუნთებით. მშვიდ მდგომარეობაშიც კი ძაღლს ყურადღება გამახვილებული აქვს და ენერგიითაა სავსე. გერმანული ნაგაზი კარგად ეგუება ქალაქში ცხოვრებას, ასევე კარგად გრძნობს თავს ცივ კლიმატში, ადვილია მისი გაწვრთნა, კარგი მოდარაჯეა, სჭირდება დამატებითი ფიზიკური დატვირთვა.

## რესურსები ინტერნეტში
* გერმანული ნაგაზი 

კატეგორია:მეცხვარე და მოდარაჯე ძაღლები
კატეგორია:გერმანული წარმოშობის ძაღლის ჯიშები
ბერძნული ნაგაზი

**ბერძნული ნაგაზი** () — ძაღლის ჯიში, რომელიც გამოყვანილია საბერძნეთში ანტიკურ ხანაში.

ძველბერძენი ფილოსოფოსი პლატონი წერდა, რომ ეპირში (საბერძნეთის ჩრდილო-დასავლეთი ნაწილი) ჯერ კიდევ ძვ.წ. 800 წლის წინ არსებობდა მეცხვარე ძაღლის ჯიში. უნდა ვივარაუდოთ, რომ ამ ადგილის გეოგრაფიული იზოლაციის წყალობით, დღევანდელი ბერძნული ნაგაზი პლატონის მიერ ნახსენები ძაღლის შთამომავალია. ჯიში ოფიციალურად აღიარეს 1999 წელს. ეს მედიდური, უნდობი მუშა ძაღლი იცავს ცხვრებს და თხებს, თუმცა არასოდეს მიერეკება და ერთ ადგილას არ აგროვებს მათ. წყვილად მომუშავე ნაგაზები, ჩვეულებრივ, ფარის კიდეებში დარბიან და მგლისგან და სხვა მტაცებლებისგან იცავენ. ამ ჯიშის გამრავლებისას არასოდეს აქცევდნენ ყურადღებას მის შეფერილობას, მათი მიზანი იყო ძლიერი ჩონჩხის, კარგად განვითარებული მუსკულატურის და გრძელი ბალნის მქონე ძაღლის მიღება. ბერძნული ნაგაზი არავის ენდობა და ლოიალურად მხოლოდ ფარის მწყემსს ექცევა.

ბერძნული ნაგაზი ვერ ეგუება ქალაქის პირობებში ცხოვრებას. ადვილად ეგუება სიცივეს და სიცხეს, სჭირდება დამატებითი ფიზიკური დატვირთვა. აქვს განიერი, ძლიერი დრუნჩი, ძლიერი, დაკუნთული სხეული, ძლიერი ყბები. ბალანი უფრო ხშირია კისერზე, რაც სიცივისგან იცავს. ბალნის შეფერილობა შეიძლება მრავალნაირი იყოს.

## რესურსები ინტერნეტში
* ბერძნული ნაგაზი 

კატეგორია:მეცხვარე და მოდარაჯე ძაღლები
კატეგორია:ბერძნული წარმოშობის ძაღლის ჯიშები
ოსმალო-საუდების ომი

**ოსმალო-საუდების ომი** (), ასევე **ეგვიპტელების და ვაჰაბისტების ომი** () — ბრძოლა რომელიც მიმდინარეობდა 1811 - 1818 წლებში, ეგვიპტესა (რომელიც ოსმალეთის იმპერიაში შედიოდა) და დირაიას საამიროს შორის. შედეგად ეგვიპტელების გამარჯვებითა და დირაიას საამიროს გაუქმებით დამთავრდა.

## რესურსები ინტერნეტში 
* Киселёв К. А. Египет и государство ваххабитов: «война в пустыне» (1811—1818 гг.)

კატეგორია:საუდის არაბეთის ისტორია
კატეგორია:საუდის არაბეთის ომები
კატეგორია:ოსმალეთის იმპერიის ომები
კატეგორია:XIX საუკუნის ომები
კატეგორია:ომები ქვეყნებს შორის
სანოკი

**სანოკი** () — ქალაქი სამხრეთ-აღმოსავლეთ პოლონეთში, კარპატების სავოევოდოში. აქვს საქალაქო გმინის სტატუსი. 2008 წლის მოსახლეობის აღწერის მიხედვით ქალაქში ცხოვრობდა 39,588 ადამიანი. მდებარეობს მდინარე სანის ნაპირზე, ზღვის დონიდან 278-668 მ სიმაღლეებზე. სამრეწველო ქალაქია. განვითარებულია კვების მრეწველობა, არის რეზინისა და კერამიკის ფაბრიკები. ქალაქშია ავტობუსების მწარმოებელი ქარხანა Autosan.

## რესურსები ინტერნეტში 
* სანოკი — ოფიციალური საიტი 

## სქოლიო
კატეგორია:პოლონეთის ქალაქები
კატეგორია:პოლონეთის გმინები
მერინი (2008 წლის ფილმი)

**მერინი** () — 2008 წლის ფრანგული დილოგია, რომელიც ცნობილი ფრანგი განგსტერის ჟაკ მერინის ცხოვრებას გადმოსცემს. დილოგია შედგება ორი ნაწილისგან: „მერინი: მკვლელის ინსტინქტი“ და „მერინი: სახელმწიფოს მთავარი მტერი“. პირველი ნაწილი მერინისვე დაწერილ ავტობიოგრაფიულ წიგნს ეფუძნება. მეორე ნაწილში კი გადმოცემულია მერინის ცხოვრება ციხიდან გაქცევის შემდეგ და მისი სიკვდილი. ფილმს ამერიკული „ნაიარევი სახის“ ფრანგულ ვერსიას უწოდებენ.

## სიუჟეტი
მერინი 1970–ან წლებში ქვეყნის ნამდვილ მთავარ მტრად ითვლებოდა. ათწლეულების მანძილზე ბურჟუაზიული ოჯახის შთამომავალი ჟაკ მერინი აწყობდა შეიარაღებულ თავდასხმებს ფრანგულ ბანკებზე, სანამ მას კანადური პოლიცია დაიჭერდა ერთ–ერთი ძარცვის დროს

## როლებში
*ვენსან კასელი — ჟაკ მერინი
*ლუდივინ სანიე — სილვი ჟანჟაკო
*მატიე ამალრიკი — ფრანსუა ბესე
*სემუელ ლე ბიჰანი — მიშელ არდუჰინი 
*ჟერარ ლანვენი — შარლ ბაურიე 
*ოლივიე გურმე — კომისარი ბრუსარდი

## იხილეთ აგრეთვე
*მერინი (1984 წლის ფილმი)

## რესურსები ინტერნეტში 
*
*
*

კატეგორია:2008 წლის ფილმები
კატეგორია:ფრანგული ფილმები
კატეგორია:ფრანგულენოვანი ფილმები
კატეგორია:ავტობიოგრაფიებზე დაფუძნებული ფილმები
ბრიჯუოტერი

მინი|250პქ|ქალაქის ერთ-ერთი ქუჩა
**ბრიჯუოტერი** () — ქალაქი დიდ ბრიტანეთში,  სომერსეტის საგრაფოში. მოსახლეობა დაახლ.  41 500 კაცი (2002). ქალაქში ყოველწლიურად 5 ნოემბერს, ან ამ დღის მომდევნო პარასკევს იმართება გაი ფოქსის კარნავალი.

## ლიტერატურა 
* '' "Bridgwater with and without the 'e' " '*, Roger Evans, ISBN 0-9525674-0-7
* *A History of Bridgwater*, J.C. Lawrence, ISBN 1-86077-363-X
* *Bridgwater Victorian Days'', Philip James Squibbs, ISBN 0-9501022-1-0

## რესურსები ინტერნეტში 
* Port of Bridgwater 

კატეგორია:გაერთიანებული სამეფოს ქალაქები
ჯულიუს და ეთელ როზენბერგები

მინი|250პქ|ჯულიუს და ეთელ როზენბერგები
**ჯულიუს როზენბერგი**  (; დ. 12 მაისი, 1918 — გ. 19 ივნისი, 1953) და მისი ცოლი **ეთელი** (*გრინგლასი*, ; დ. 28 სექტემბერი, 1915 — გ. 19 ივნისი, 1953) — ამერიკელი კომუნისტები, დაადანაშაულეს შპიონაჟში საბჭოთა კავშირის სასარგებლოდ (აშშ-ის ბირთვული იარაღის შესახებ მონაცემები გადასცეს სსრკ-ს) და 1953 წელს სიკვდილით დასაჯეს. როზენბერგების სიკვდილით დასჯა იყო სამოქალაქო პირის დასჯის ერთადერთი შემთხვევა შპიონაჟის ბრალდებით ცივი ომის პერიოდში.

## ისტორია 
როზენბერგი საბჭოთა დაზვერვაში მუშაობდა 1940 წლიდან. მან ამ საქმეში ჩაითრია თავისი ცოლი ეთელი, მისი ძმა დევიდი ცოლთან ერთად. გრინგლასი ამერიკის არმიის სერჟანტი იყო და მუშაობდა მექანიკოსად ლოს-ალამოსის ბირთვულ ცენტრში. აქედან იგი საბჭოთა დაზვერვას  გადასცემდა ღირებულ ინფორმაციას ჰარი გოლდის მეშვეობით. კერძოდ, გრინგლასმა როზენბერგს გადასცა ნაგასაკიში ჩამოვარდნილი ბომბის ნახაზები და მისი ლოს-ალამოსში მუშაობის 12 გვერდიანი ანგარიში.

1950 წლის თებერვალში, მას შემდეგ რაც საბჭოთა დაზვერვის ქსელი გაშიფრა ეროვნული უსაფრთხოების სააგენტომ, ინგლისში დააკავეს გერმანელი ფიზიკოს-თეორეტიკოსი კლაუს ფუქსი, სსრკ-ის მთავარი ატომური მზვერავი. ფუქსმა გასცა ჰარი გოლდი, რომელიც იძულებული გახდა საბჭოთა დაზვერვასთან კავშირი ეღიარებინა. გოლდმა გასცა გრინგლასი, გრინგლასმა - როზენბერგები. თუმცა როზენბერგებმა ფუქსის, გოლდისა და გრინგლასისაგან განსხვავებით არ აღიარეს თავისი დანაშაული და განაცხადეს, რომ მათი დაპატიმრება ანტიკომუნიზმისა და ანტისემიტიზმის გამოვლინება იყო.

როზენბერგების სასამართლო პროცესი გაიხსნა 1951 წლის 6 მარტს ნიუ-იორკში და 5 აპრილს დასრულდა სასიკვდილო განაჩენის გამოტანით. დაიწყო საერთაშორისო კამპანია, რომელიც ითვალისწინებდა როზენბერგების შეწყალებას. მასში მონაწილეობდნენ ფიზიკოსი ალბერტ აინშტაინი, მწერალი თომას მანი, რომის პაპი პიუს XII. მიუხედავად ამისა, ყველა შეწყალებაზე უარი თქვეს. განაჩენი შეასრულეს 1953 წლის 19 ივნისს. როზენბერგები ელექტრონულ სკამით გაასამართლეს.

## რესურსები ინტერნეტში 
*Guide to the Playscript about the Julius and Ethel Rosenberg Espionage Trial. Special Collections and Archives, The UC Irvine Libraries, Irvine, California. 
* An Interactive Rosenberg Espionage Ring Timeline and Archive 
* Timeline of Events Relating to the Rosenberg Trial. 
* Rosenberg trial transcript  (excerpts as HTML, and the entire 2,563 page transcript as a PDF file)
* Ethel's brother says he trumped up evidence.
* Documents relating to the Julius and Ethel Rosenberg Case, Dwight D. Eisenhower Presidential Library 
* Project Venona messages.

## სქოლიო
კატეგორია:ცივი ომი
კატეგორია:დაბადებული 12 მაისი
კატეგორია:დაბადებული 1918
კატეგორია:გარდაცვლილი 19 ივნისი
კატეგორია:გარდაცვლილი 1953
კატეგორია:დაბადებული 28 სექტემბერი
კატეგორია:დაბადებული 1915
კატეგორია:ნიუ-იორკში დაბადებულები
ნეჯდის საამირო

**ნეჯდის საამირო** ან **საუდების მეორე სახელმწიფო** — არსებობდა XIX საუკუნეში. 1818 წელს ეგვიპტელი ოსმალოების შემოჭრის შემდეგ, საუდებმა ისევ შეძლეს ცენტრალურ და აღმოსავლეთ არაბეთის ნახევარკუნძულზე გავლენის აღდგენა. საუდის პირველ სახელმწიფოსთან შედარებით მეორე გამოირჩეოდა ნაკლები რელიგიური ექსტრემიზმითა და ნაკლები ტერიტორიული ექსპანსიით. საუდი ლიდერები ატარებდნენ იმამის წოდებას. პერიოდი ასევე გამორჩეული იყო საუდების დინასტიის შიგნით განვითარებული კონფლიქტებით. 

ნეჯდის საამიროს ისტორია დაიწყო ეგვიპტელებისგან 1824 წელს ერ-რიადის განთავისუფლებით და დასრულდა 1891 წელს მულაიდას ბრძოლაში ქალაქ ჰაილის მმართველ ალ რაშიდების დინასტიასთან დამარცხებით.

## იხილეთ აგრეთვე 
*დირაიას საამირო
*საუდის არაბეთი

## რესურსები ინტერნეტში 
* Second State of Saudi Arabia
* The first and second Saudi states 

## სქოლიო 
კატეგორია:საუდის არაბეთის ისტორია
რაფაელ მარკესი

**რაფელ მარკესი** (; 13 თებერვალი 1979, ზამორა) — მექსიკელი ფეხბურთელი, მექსიკის ნაკრების კაპიტანი. თამაშობს ცენტრალური მცველისა და საყრდენი ნახევარმცველის პოზიციაზე. ის პირველი მექსიკელი ფეხბურთელია, რომელმაც ჩემპიონთა ლიგა მოიგო.

## სანაკრებო კარიერა
მარკესმა მონაწილეობა მიიღო 2002 წლის მუნდიალზე. მიუხედავად ახალგაზრდა ასაკისა (ის მხოლოდ 23 წლის იყო), მწვრთნელმა ხავიერ აგირემ ის გუნდის კაპიტნად დანიშნა. გუნდმა ჯგუფში პირველი ადგილი დაიკავა და მერვედფინალში გამოვარდა აშშ-ის ნაკრებთან. ამ მატჩის ბოლო წუთებზე მარკესმა წითელი ბარათი მიიღო.

ამის შემდეგ მარკესმა მონაწილეობა მიიღო 2006 წლის მუნდიალზე. მან ყველა მატჩში ითამაშა. მერვედფინალში არგენტინის ნაკრების წინააღმდეგ მან პირველი გოლი გაიტანა და საკუთარი გუნდი დააწინაურა, თუმცა მექსიკამ დამატებით დროში დათმო შეხვედრა ანგარიშით 1-2.

2010 წლის მუნდიალზე მარკესმა კვლავ გაიტანა ერთი გოლი, ამჯერად ჩემპიონატის გახსნის მატჩში სამხრეთ აფრიკის წინააღმდეგ. მექსიკა კვლავ მერვედფინალიდან გამოეთიშა ასპარეზობას და კვლავ არგენტინასთან დამარცხდა.

2014 წლის მუნდიალზე მარკესმა პირველი გოლი ჯგუფური ეტაპის ბოლო, გადამწყვეტ მატჩში გაიტანა ხორვატიის წინააღმდეგ, ასევე გააკეთა ერთი საგოლე გადაცემა. მექსიკამ მატჩი 3-1 მოიგო.

## რესურსები ინტერნეტში
* Soccerway profile
* 
* Football Database profile and stats
* ESPN Soccernet profile and stats 

კატეგორია:დაბადებული 1979
კატეგორია:მექსიკელი ფეხბურთელები
კატეგორია:მონაკოს ფეხბურთელები
კატეგორია:ბარსელონის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ნიუ-იორკ რედ ბულზის ფეხბურთელები
კატეგორია:2004 წლის კოპა ამერიკის ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:ელას ვერონის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ფიფა-ს კონფედერაციების თასის მფლობელი ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
სულეიუვეკი

**სულეიუვეკი** ()  — ქალაქი  პოლონეთში. შედის მაზოვიეცის სავოევოდოს მინსკის პოვიატის შემადგენლობაში. აქვს საქალაქო გმინის სტატუსი. ფართობი –  19,51 კმ². მოსახლეობა 18 547 კაცი (2005). მდებარეობს ვარშავის ცენტრიდან 18 კილომეტრში. ქალაქის სტატუსი აქვს 1962 წლის 18 ივლისიდან. სულეიუვეკი პოლონეთში ცნობილია, როგორც ადგილი სადაც 1923–1926 წლებში ცხოვრობდა იუზეფ პილსუდსკი, პოლონეთის რესპუბლიკის პირველი მეთაური 1918-1922 წწ. 

## გალერეა 

ფაილი:Church in Sulejovek.JPG|ეკლესია სულეიუვეკშიჯაბა ლაბაძის ფოტო
ფაილი:House of Józef Piłsudski in Sulejovek.JPG|პრეზიდენტ პილსუდსკის სახლიჯაბა ლაბაძის ფოტო
ფაილი:Memorial of Józef Piłsudski in Sulejovek.JPG|პილსუდსკის მემორიალიჯაბა ლაბაძის ფოტო
ფაილი:Park of Józef Piłsudski in Sulejovek.JPG|პილსუდსკის პარკიჯაბა ლაბაძის ფოტო

## რესურსები ინტერნეტში 
* ქალაქის ოფიციალური საიტი

## სქოლიო
კატეგორია:პოლონეთის ქალაქები
კატეგორია:პოლონეთის გმინები
მულაიდის ბრძოლა

**მულაიდის ბრძოლა** — საუდების მეორე სახელმწიფოს ბოლო მსხვილი ბრძოლა. ომის გამომწვევი მიზეზი იყო სპეციალური გადასახადი ზაკატი და ალ რაშიდი ლიდერის იბნ საბჰანის დაკავება. შედეგად რაშიდებმა გადაწყვიტეს ერ-რიადის და ელ-ქაზიმის რეგიონის დაპყრობა. რაშიდებმა და მათმა მოკავშირე კლანებმა შეძლეს ამ ბრძოლაში გამარჯვება. საუდები და მათი მოკავშირეები იძულებულები გახდნენ არაბეთის ნახევარკუნძულიდან გაქცეულიყვნენ.

## ლიტერატურა 
* Musil, op, p.&nbsp;279
* Hogarth, *The Penetration of Arabia*, p.&nbsp;288
* Winder. p.&nbsp;499
* Anne Blunt, op, cit, vol,2 p.&nbsp;2-3
* Philby, *Arabia of the Wahabis* p.&nbsp;275

## სქოლიო 
კატეგორია:საუდის არაბეთის ბრძოლები
კატეგორია:XIX საუკუნის ბრძოლები
კატეგორია:1891 წლის ბრძოლები
ბაკარი სანია

**ბაკარი სანია** (; დ. 14 თებერვალი, 1983, სანსი) — ფრანგი ფეხბურთელი, „მანჩესტერ სიტისა“ და საფრანგეთის ნაკრების წევრი. 

## საკლუბო კარიერა
2007 წელს 7 მილიონი ფუნტის სანაცვლოდ „ოსერიდან“ ლონდონის „არსენალში“ გადავიდა. სანიამ 7 სეზონი გაატარა „არსენალში“. 2014 წელს კონტრაქტი დაუმთავრდა, მისი გაგრძელება აღარ ისურვა და „მანჩესტერ სიტის“ შეუერთდა.

## სანაკრებო კარიერა
სანია საფრანგეთის ძირითად ნაკრებში პირველად 2007 წლიდან გამოიძახეს. მიუხედავად ამისა, მან ვერცერთხელ მოახერხა ნაკრებთან ერთად ევროპის ჩემპიონატზე ასპარეზობა. მას 2008 და 2012 წლებში ამაში ტრავმამ შეუშალა ხელი. სანიამ მონაწილეობა მიიღო მსოფლიოს ჩემპიონატებზე 2010 და 2014 წლებში.

## რესურსები ინტერნეტში
* 
* Arsenal.com profile 
* 

კატეგორია:დაბადებული 1983
კატეგორია:ფრანგი ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:ოსერის ფეხბურთელები
კატეგორია:ლონდონის არსენალის ფეხბურთელები
კატეგორია:მანჩესტერ სიტის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:დაბადებული 14 თებერვალი
კატეგორია:პრემიერ ლიგის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
მსოფლიო საფეხბურთო ჩემპიონატი 2014: ჯგუფი B

**ფეხბურთის მსოფლიო ჩემპიონატი 2014: ჯგუფი B** — B ჯგუფში თამაშები 13 ივნისიდან 23 ივნისამდე გაიმართება . ჯგუფი შედგება, ნიდერლანდების, ჩილეს, ავსტრალიისა და ესპანეთის ნაკრებებისგან.

ჯგუფში გამარჯვებული დაუპირისპირდება A ჯგუფის მეორეადგილოსანს, ხოლო B ჯგუფის მეორეადგილოსანი — A ჯგუფის გამარჯვებულს.

|}

*ყველა დრო მოცემულია საქართველოს დროით (UTC+4)*

## ესპანეთი — ნიდერლანდები 
|valign="top"|
|style="vertical-align:top; width:50%"|

|}

## ჩილე — ავსტრალია 
|valign="top"|
|style="vertical-align:top; width:50%"|

|}

## ავსტრალია — ნიდერლანდები 
|style="vertical-align:top"|
|style="vertical-align:top; width:50%"|

|}

## ესპანეთი — ჩილე 
|valign="top"|
|style="vertical-align:top; width:50%"|

|}

## ავსტრალია — ესპანეთი 
|valign="top"| 
|style="vertical-align:top; width:50%"|

|}

## ნიდერლანდები — ჩილე 
|valign="top"| 
|style="vertical-align:top; width:50%"|

|}

## სქოლიო 
ჯგუფი A
როჯერ დინი

**როჯერ დინი** (დ. 31 აგვისტო, 1944) — ინგლისელი მხატვარი, დიზაინერი, არქიტექტორი და გამომცემელი. იგი ყველაზე მეტად ცნობილია, როგორც მუსიკოსების ალბომების გარეკანების და პოსტერების დიზაინერი. განსაკუთრებით ცნობილია დიზაინები, რომლებიც მან ჯგუფ Yes-ისთვის შექმნა, დაწყებული ალბომით *Fragile*.

## რესურსები ინტერნეტში
* ოფიციალური საიტი

## სქოლიო
კატეგორია:დაბადებული 31 აგვისტო
კატეგორია:დაბადებული 1944
კატეგორია:ინგლისელი დიზაინერები
კატეგორია:ინგლისელი ილუსტრატორები
კატეგორია:ინგლისელი მხატვრები
კატეგორია:ინგლისელი არქიტექტორები
კატეგორია:Yes
კატეგორია:მხატვრები ანბანის მიხედვით
კატეგორია:ცოცხალი ადამიანები
ვოლინი ლუცკი (საფეხბურთო კლუბი)

** საფეხბურთო კლუბი ვოლინი ლუცკი** () — უკრაინული კლუბი, რომელიც 1960 წელს ჩამოყალიბდა ქალაქ ლუცკში, ასპარეზობს უკრაინის პრემიერ ლიგაში.

## სახელწოდება 
### სპონსორები და ეკიპირება 
## გამოჩენილი მოთამაშეები 
;1980-ები
*  ვლადიმერ დიკი
* / ოლეგ ლუჟნი
* / მიხეილ ბურჩი
* / ოლეგ ფედკოვი
* / ვლადიმერ მოზოლიუკი
* / ანდრე ფედეცკი
* / პაველ ფილონიუკი
* / რაიმონდ ლაიზანი
;1990-ები
*  ანატოლი ტიმოშუკი
*  რომან მაკსიმიუკი
*  ვასილი საჩკო
;2000-ები
*  სამირ ალიევი
*  კამალ გულიევი
*  ტარლან ახმედოვი
*  მიოდრაგ ჯუდოვიჩი
*  მარკო დევიჩი
*  ალექსანდრე ტრიშოვიჩი
* პაპა გუიე
*  სერგეი კოვალეცი
*  სერგეი ნაგორნიაკი
*  ალექსანდრე პიშური
*  ევგენი ხაჩერიდი
*  მარცინ ნოვაკი
*  სევერინ განცარჩუკი
*  ტავი რიახნი
*  ვიტალი როზგონი
*  იური დუდნიკი
*  ვლადიმერ კოვალიუკი
;2010-ები
*  ვადისლავ ვაშუკი
*  მაიკონ პერეირა დე ოლივეირა
*  ვანჩე შიკოვი
*  მაქსიმ სტარცევი
*  ვალენტინ ილიევი
*  პეტრ ზანევი
*  ვლადიმერ არჟანოვი
*  ალექსანდრე რომანჩუკი
*  სორინ პარასკივი
*  ერიკ ბიკფალვი
*  ბოგდან შერშუნი
*  ალექსანდრე კობახიძე

## რესურსები ინტერნეტში 
* ოფიციალური ვებსაიტი 

## სქოლიო 
კატეგორია:ვოლინი ლუცკი (საფეხბურთო კლუბი)
კატეგორია:უკრაინის საფეხბურთო კლუბები
კატეგორია:სსრ კავშირის საფეხბურთო კლუბები
Genesis Revisited: Live At Hammersmith

***Genesis Revisited: Live At Hammersmith*** — ინგლისელი გიტარისტ სტივ ჰეკეტის საკონცერტო ალბომი და ვიდეო, გამოცემული 2014 წელს. მასზე წარმოდგენილია ჯგუფ ჯენესისის სიმღერების გადამუშავებული ვერსიების საკონცერტო შესრულება, ჰეკეტის ტურნედან. ალბომსა და ვიდეოში შეტანილია ჩანაწერები ლონდონის Hammersmith-ში 2013 წლის 10 მაისს გამართული კონცერტიდან.

## სიმღერების სია
### CD
### DVD
;DVD 1

#„Watcher of the Skies“
#„The Chamber of 32 Doors“
#„Dancing with the Moonlit Knight“
#„Fly on a Windshield“
#„Broadway Melody of 1974“
#„The Lamia“
#„ The Musical Box“
#„Shadow of the Hierophant“
#„Blood on the Rooftops“
#„Unquiet Slumbers for the Sleepers“
#„In That Quiet Earth“
#„Afterglow“
#„I Know What I Like“
#„Dance on a Volcano“
#„Entangled“
#„ Eleventh Earl of Mar“
#„Supper's Ready“
#„Firth of Fifth“
#„Los Endos“

;DVD 2

* Behind The Scenes

## რესურსები ინტერნეტში 
*ანონსი ოფიციალურ საიტზე

კატეგორია:სტივ ჰეკეტის საკონცერტო ალბომები
კატეგორია:2013 წლის საკონცერტო ალბომები
კატეგორია:Inside Out Music-ის ალბომები